קולג' דה פרר

קולג' דה פרר (בצרפתית: Collège des Frères – "מכללת האחים", בערבית: مدرسة الفرير في يافا) הוא בית ספר (יסודי, חטיבת ביניים ותיכון) ביפו, בו לומדים כ-700 תלמידים מכיתות א' ועד י"ב – בנים ובנות יחדיו, ערבים ויהודים, מוסלמים וכן נוצרים. בית הספר הוקם ב-1882, על-ידי מסדר ההוראה הקתולי Frères des écoles chrétiennes (הידועה גם בשם – Lasalliens), ממול בית החולים סנט לואי וצמוד לבית הספר הסקוטי טביתא, כחלק מתהליך היציאה אל מעבר לחומות יפו בסוף המאה ה-19, במסגרתו פורקה חומת העיר ובמקומה נסלל רחוב יפת. בית הספר שייך לרשת עולמית של המסדר הפועלת ב-82 מדינות, כולל במצרים ובלבנון, שהוקמה על-ידי ז'אן-בטיסט דה לה סאל בשנת 1725. בתקופה העות'מאנית ובתקופת המנדט הבריטי מרבית תלמידיו של בית הספר היו נוצרים ומוסלמים, אך יהודים בני משפחות הישוב הישן שלוש ומויאל, גם שלחו את ילדיהם ללמוד בבית הספר. ב-1936 בית הספר הוזכר בדו"ח ועדת פיל, כמופת של דו-קיום יהודי–ערבי–פלסטיני, סולידריות, וכדוגמה לאפשרות למגורים עתידיים משותפים של כל בני הקהילות והמגזרים בארץ ישראל. לאחר הקמת המדינה, ועם הידלדלות האוכלוסייה הערבית ביפו, שימש בית הספר בעיקר תלמידים יהודים ויהודיות מהסביבה, מיפו ומדרום תל אביב, שהוריהם רצו שילדיהם יקבלו גם חינוך צרפתי. מאז שנות ה-70 – מרבית התלמידים בבית הספר הם מוסלמים ערבים ונוצרים – ומיעוטם יהודים. ב-1970 התאחדו בית הספר לבנים ובית הספר לבנות הסמוך "סנט ג'וזף" לבית ספר אחד, ומאז בית הספר מעורב וללא הפרדה מגדרית. על גג בית הספר ממול לכניסה שלו ניצב פסל של יוסף הקדוש הנוצרי (בעלה של מריה, ואביו של ישו). תקציב בית הספר ממומן מתשלומי ההורים, מתמיכה של ממשלת צרפת ובחלקו גם על-ידי משרד החינוך של מדינת ישראל. בספטמבר 2015 החליט שר החינוך נפתלי בנט לקצץ בכ-50% את התקציב שנותן משרד החינוך לבתי הספר הכנסייתיים בישראל, כולל לקולג' דה פרר. בנוסף הטיל הגבלות על אחוז מימון ההורים, והגבלות על תקצוב השתלמויות המורים. שפת ההוראה המרכזית בבית הספר היא צרפתית ורוב התלמידים לומדים לצורך קבלת תעודת בגרות צרפתית - Baccalauréat (אנ'), אך הוא מקיים גם מסלול מקביל לתעודת בגרות ישראלית. כחלק מתמיכת ממשלת צרפת בבית הספר, היא מאפשרת לבוגריו ללמוד בחינם במוסדות להשכלה גבוהה בצרפת. המסדר הכנסייתי הקים בתי ספר במקומות נוספים ברחבי ארץ ישראל: חיפה – אינו פעיל יותר. ירושלים – בית הספר בירושלים הוקם בשנת 1876, ברובע הנוצרי בעיר העתיקה ופועל ברציפות מאז בשם La Salle College des Freres – Jerusalem. נצרת – בית הספר בנצרת הוקם בשנת 1882 ונסגר בשנות ה-80. בית לחם – בית הספר בבית לחם הוקם בשנת 1893. בשנת 1973 הוסב מבנה בית הספר לשימוש אוניברסיטת בית לחם שברשות הפלסטינית, ובית הספר עבר לבניין חדש שנבנה בעבורו. בין בוגריו של בית הספר נמנים: אלי בר-נביא – היסטוריון ושגריר ישראל בצרפת יחזקאל רחמים – סופר ומשורר ירוחם לוריא – סופר, משורר, מתרגם ועורך יעקב וייצנר – סופר, מחזאי ובמאי תיאטרון ראפת חטאב – אמן ויוצר בינתחומי; סכנדר קובטי – קולנוען ושחקן; איימן סיכסק – סופר, מבקר ספרות ופובליציסט; ע'סאן כנפאני – סופר, מחזאי ודובר החזית העממית לשחרור פלסטין; חוסל בידי פצצה שהטמין המוסד ברכבו בביירות שבלבנון ב-1972 ואלרי חמאתי – זמרת ושחקנית; צמוד ל"קולג' דה פרר" פעל עד שנת 1970 בית הספר הקתולי לבנות-בלבד "סנט ג'וזף" שהוקם על-ידי מסדר האחיות סנט ג'וזף של ההתגלות, בשלהי המאה ה-19. בשנת 1970, התאחד "קולג' דה פרר" שהיה בית ספר לבנים-בלבד – עם "סנט ג'וזף" שהיה בית ספר לבנות-בלבד - לבית ספר מעורב ולשני המגדרים. המבנה שימש אחר כך כאכסניה לצליינים. "קולג' דה פרר" ביקש לקנות את הבניין, אך המסדר מכר אותו ב-1997, יחד עם "בית החולים הצרפתי על שם סנט לואי ביפו" מצדו השני של רחוב יפת, למשקיעים שביקשו לפתוח בו מלון. הקמת המלון אושרה ב-2003, ולפי התכנון בניין "סנט ג'וזף" היה אמור להתחבר במנהרה לבניין סנט לואי מתחת לרחוב יפת שביפו. תכנון זה לא-אושר, ובניין "סנט ג'וזף" נמכר בשנית. נוצרים בישראל ערביי ארץ ישראל ערביי ישראל ערבים-נוצרים פלסטינים-נוצרים מוסלמים בישראל יפו העתיקה מדיה וקבצים בנושא קולג' דה פרר בוויקישיתוף אתר האינטרנט הרשמי של קולג' דה פרר (בצרפתית) מירב ארלוזורוב, משרד החינוך נלחם בבתי הספר היהודיים - והנוצרים חוטפים את האש, באתר TheMarker‏, 30 בספטמבר 2015 דניאל מונטרסקו ונטלי לוי, קולג' דה פרר: בית הספר השמרני וה"מיושן" שמלמד הכל על סובלנות, באתר הארץ, 13 ביוני 2017 חסן שעלאן, מצוינות בשביתה: הצצה לבתי הספר הכנסייתיים, באתר ynet, 18 בספטמבר 2015 דניאל מונטרסקו ומוסה אבו רמדאן, האיוולת והטרגדיה שבקיצוץ התמיכה בבתי הספר הכנסייתיים, באתר TheMarker‏, 6 באוקטובר 2015 כולם בבית הספר חוץ מ-33 אלף תלמידים נוצרים, מוסלמים ודרוזים, באתר "שיחה מקומית", 2 בספטמבר 2015 אתר האינטרנט של בית הספר בירושלים אתר האינטרנט של בית הספר בבית לחם מאת נעה ווסרמן, ‏משקיעים זרים רכשו את בית החולים הצרפתי ביפו תמורת 5–7 מיליון דולר, באתר גלובס, 4 באוגוסט 1997 שרון קדמי, ‏יפו העתיקה: הוולנת"ע אישרה הקלות שיאפשרו הקמת בית מלון חדש, באתר גלובס, 23 בפברואר 2003